CELEX: 31999R2623
Language: da
Date: 1999-12-10 00:00:00
Title: Kommissionens forordning (EF) nr. 2623/1999 af 10. december 1999 om ændring af forordning (EØF) nr. 411/88 om den metode og den rentesats, der skal anvendes ved beregning af finansieringsomkostninger i forbindelse med interventioner i form af opkøb, oplagring og afsætning

Avis juridique important

|

31999R2623

Kommissionens forordning (EF) nr. 2623/1999 af 10. december 1999 om ændring af forordning (EØF) nr. 411/88 om den metode og den rentesats, der skal anvendes ved beregning af finansieringsomkostninger i forbindelse med interventioner i form af opkøb, oplagring og afsætning  

EF-Tidende nr. L 318 af 11/12/1999 s. 0014 - 0015

KOMMISSIONENS FORORDNING (EF) Nr. 2623/1999af 10. december 1999om ændring af forordning (EØF) nr. 411/88 om den metode og den rentesats, der skal anvendes ved beregning af finansieringsomkostninger i forbindelse med interventioner i form af opkøb, oplagring og afsætningKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådet forordning (EØF) nr. 1883/78 af 2. august 1978 om de almindelige regler for finansiering af intervention gennem Den Europæiske Udviklings- og Garantifond for Landbruget, Garantisektionen(1), senest ændret ved forordning (EF) nr. 1259/96(2), særlig artikel 5, ogud fra følgende betragtninger:(1) Den metode og den rentesats, der skal anvendes ved beregningen af finansieringsomkostninger i forbindelse med interventionerne, er fastlagt ved Kommissionens forordning (EØF) nr. 411/88(3), senest ændret ved forordning (EØF) nr. 1644/89(4); ifølge denne forordning svarer den ensartede rentesats til de rentesatser, som De Europæiske Fællesskabers Statistiske Kontor (Eurostat) konstaterer på euromarkedet for ecu for tremånederslån og tolvmånederslån med en vægtning af dem på henholdsvis en tredjedel og to tredjedele;(2) parallelt med indførelsen af euroen blev der den 1. januar 1999 indført en ny sats for det europæiske valutamarked, benævnt EURIBOR; den erstatter de forskellige nationale IBOR-satser i de medlemslande, der deltager i euroen, og offentliggøres hver måned af Den Europæiske Centralbank;(3) som følge af indførelsen af euroen skal artikel 3 og bilaget i forordning (EØF) nr. 411/88 tilpasses;(4) foranstaltningerne i denne forordning stemmer overens med EUGFL-Komitéens udtalelse -UDSTEDT FØLGENDE FORORDNING:Artikel 1I forordning (EØF) nr. 411/88 foretages følgende ændringer:1) Artikel 3, stk. 1, affattes således: "Den i artikel 5 i forordning (EØF) nr. 1883/78 omhandlede rentesats svarer til EURIBOR-satsen for tremånederslån og tolvmånederslån med en vægtning af disse på henholdsvis en tredjedel og to tredjedele."2) Bilaget erstattes med bilaget til denne forordning.Artikel 2Denne forordning træder i kraft dagen efter offentliggørelsen i De Europæiske Fællesskabers Tidende.Den finder anvendelse fra 1. oktober 1999.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 10. december 1999.På Kommissionens vegneFranz FISCHLERMedlem af Kommissionen(1) EFT L 216 af 5.8.1978, s. 1.(2) EFT L 163 af 2.7.1996, s. 10.(3) EFT L 40 af 13.2.1988, s. 25.(4) EFT L 162 af 13.6.1989, s. 18.BILAG"BILAGReferencerentesats som omhandlet i artikel 4, stk. 1a(1)1. DanmarkKøbenhavn Interbank borrowing offered rate for tremånederslån (CIBOR)2. GrækenlandAthen Interbank borrowing offered rate for tremånederslån (ATHIBOR)3. SverigeStockholm Interbank borrowing offered rate for tremånederslån (STIBOR)4. Det Forenede KongerigeLondon Interbank borrowing offered rate for tremånederslån (LIBOR)5. De øvrige medlemsstaterEuro Interbank borrowing offered rate for tremånedeslån (EURIBOR)NB:Disse satser forhøjes med 1 procentpoint, hvilket svarer til rentemarginalen.(1) Det drejer sig om nettorentesatser, dvs. efter fradrag af eventuel skat (afgifter, kildeskat osv.)."